หุ้นไทยน้ำหนักเบาลงในMSCI
มอร์แกนแสตนเลย์เพิ่มน้ำหนักตลาดหุ้นเอเชีย แต่ปรับน้ำหนักตลาดหุ้นไทยลดลงเล็กน้อย0.02% และได้นำหุ้นไทยเข้าไปคำนวณในดัชนี MSCI เพิ่มขึ้น 6 บริษัทและถอดออก 5 บริษัท
19 พ.ค. 2554

มอร์แกนแสตนเลย์เพิ่มน้ำหนักตลาดหุ้นเอเชีย แต่ปรับน้ำหนักตลาดหุ้นไทยลดลงเล็กน้อย0.02% และได้นำหุ้นไทยเข้าไปคำนวณในดัชนี MSCI เพิ่มขึ้น 6 บริษัทและถอดออก 5 บริษัท 
บล.โนมูระ พัฒนสิน(CNS  )  เปิดเผยว่า MSCI ประกาศทบทวนน้ำหนักรอบครึ่งปี และการเปลี่ยนแปลงจะมีผลตั้งแต่วันที่ 31 พค.2554 เป็นต้นไป โดยน้ำหนักการลงทุนของตลาดหุ้นเอเชียใน EMF เพิ่มขึ้นเป็น 59.34% หรือเพิ่มขึ้น0.25% โดย ตลาดหุ้นที่มีน้ำหนักเปลี่ยนแปลงเพิ่มขึ้นสูงสุด ได้แก่ อินเดีย +0.13% จีน และมาเลเซีย เท่ากัน +0.12% ฟิลิปปินส์ +0.01% 
สำหรับตลาดหุ้นที่มีน้ำหนักลดลง ได้แก่ ไต้หวัน 0.09% เกาหลีใต้ 0.02% ส่วนไทยลดลง 0.02%
ทางด้านดัชนีหุ้นตลาดเกิดใหม่เอเชีย MSCI ได้นำหุ้นธนาคารไทยพาณิชย์(SCB) และ บริษัทโกลว์ พลังงาน (GLOW)เข้าไปคำนวณเพิ่ม  ขณะเดียวกันได้ถอดหุ้นบริษัทบ้านปู(BANPU) บริษัทบีอีซีเวิลด์(BEC) และบริษัท อินโดรามา เวนเจอร์ส (IVL)ออกจากการคำนวณ
ส่วนดัชนีหุ้นขนาดเล็ก (Small Cap index) ได้นำหุ้นบริษัท ท่าอากาศยานไทย(AOT) บริษัทปูนซีเมนต์นครหลวง( SCCC) บริษัทผลิตไฟฟ้าราชบุรีโฮลดิ้ง (  RATCH)บริษัทวีนิไทย( VNT) และถอดหุ้นบริษัททรูคอร์ปอเรชั่น(TRUE)และ บริษัทรถไฟฟ้ากรุงเทพ(BMCL)ออกจากการคำนวณดัชนี